open-index/open-wikipedia-markdown huggingface dataset:
Copernicus (månekrater)

**Copernicus** er et fremtredende månekrater på Månens forside og er oppkalt etter astronomen Nikolaus Kopernikus. Krateret befinner seg i det østlige Oceanus Procellarum og gjør seg bemerket ved at det er et strålekrater. 

Sør for krateret er Mare Insularum, og mot sørvest er krateret Reinhold. Nord for Copernicus er krateret Gay-Lussac og fjellområdet Montes Carpatus, som ligger på den sørlige kanten av Mare Imbrium. 

Copernicus ble navngitt av Giovanni Riccioli, som var jesuitt og i samsvar med kirkens lære gikk imot det heliosentriske systemet som Nicolaus Copernicus stod for. Det sies at han på den måten ønsket å «kaste Copernicus i Stormenes Hav (Oceanus Procellarum)». Men noen mener at han egentlig trodde på det heliosentriske verdensbilde og at han ved å navngi et av de mest fremtredende kratere på månen etter Copernicus, kan ha indikert sin egentlige hensikt. 

Krateret ble kalt «The Monarch of Moon» av Thomas Gwyn Elger.

## Eksterne lenker
*
Ammonius (krater)

**Ammonius** er et krater på Månen som befinner seg inni krateret Ptolemaeus, om lag 30 kilometer nordøst for kraterets midtpunkt. Tidligere var Ammonius kjent som Ptolemaios A, men det har nå blitt navngitt av International Astronomical Union.

## Eksterne lenker
*
Morttjernet (Aurskog-Høland, Lierfoss ved Spillhaug)

**Morttjernet** er et vann på Lierfoss i Aurskog-Høland kommune i Akershus. Morttjernet ligger 170 meter over havet. Spillhaug fyllplass ligger få hunder meter fra Morttjernet, men drenerer motsatt vei. Vannet har fin gjeddebestand. Elva som renner ut av Morttjernet mot Damneset og Dyrrudtjern, Bjønnebekken, har tidligere hatt bestand av elvemusling.

## Kilder
*Kommunens kartgrunnlag
*
Morttjernet (Aurskog-Høland, Lierfoss ved Hedum)

**Morttjern ** eller **Morttjenn** er et vann nord-øst for tettstedet Lierfoss i Aurskog-Høland kommune i Akershus. Det er markante stup ned mot Morttjenn.

## Kilder
*Kommunens kartgrunnlag
Morttjern

**Morttjernet**, **Morttjenn** eller **Morttjern** er navnet på en rekke innsjøer og vann i Norge.

* Morttjernet (Aurskog-Høland, Lierfoss ved Spillhaug), et vann på Lierfoss i Aurskog-Høland.
* Morttjernet (Aurskog-Høland, Lierfoss ved Hedum), et vann på Lierfoss i Aurskog-Høland.
* Morttjernet (Aurskog-Høland, Lierfoss ved Haugrim), et vann på Lierfoss i Aurskog-Høland.
* Morttjern (Aurskog-Høland, Bjørkelangen), et vann på Bjørkelangen i Aurskog-Høland.
Stortorget (Hamar)

**Stortorget** er det største av torgene i Hamars kvartalstruktur. Torget har form som et kvadrat, det ligger i et skrånende terreng, vendt mot sør og Mjøsa og avgrenset av bykvartaler på 3 sider. Nederst på torget ligger Basarbygningen, en lav paviljong fra 1896.

Kirkegata, også kalt Kirkebakken krysser torget og ligger i aksen mellom Hamar domkirke og Mjøsa. Stortorget er omkranset av ulike bygninger, både i form og funksjon. En av de eldste er Stallgården hvor det har blitt drevet skjenkested siden midten av 1800-tallet. Folkets hus ligger øverst på torget og inneholder i tillegg til kontorer, forsamlingslokaler og restaurant også Hamar kino. Hamar bibliotek ligger i egen bygning på torgets vestside.

De har foreslått å etablere et fysisk og et digitalt laboratorium på torget hvor ideer skal samles, og som skal fungere som et verksted for å prøve ut innbyggernes og besøkendes ideer for torget. Det foregår en offentlig debatt om dette prosjektet i Hamars aviser våren 2011. 

Senhøsten 2013 sto Hamar kulturhus ferdig og ble innviet med stort åpningsshow i mars 2014 som ble vist på NRK. I det nye kulturhuset er det også et nytt bibliotek. Kirkebakken ble da stengt for gjennomkjøring. 

## Historisk galleri

File:Stortorget før Basarbygningen.jpg |Stortorget før Basarbygningen ble reist. 
Demonstrasjon for alminnelig stemmerett 1893.jpg|Demonstrasjon for alminnelig stemmerett på Stortorget, 1893. 
Stortorget Basarbygningen Damptog 2.jpg|Basarbygningen ligger nederst på Stortorget
Stortorget Hamar.jpg|
File:Stortorget Aasgården.jpg|Stortorget Aasgården. 
File:Stortorget Domkirka.jpg |Stortorget og Domkirka. 
File:Hjemmefrontfolk på Stortorget i Hamar 17. mai 1945 0401-03647.jpg|Hjemmefrontfolk på Stortorget i Hamar 17. mai 1945. Midt på bildet er Eva Kløvstad. 
File:Hamar - no-nb digifoto 20151130 00434 NB MIT FNR 14276.jpg |Stortorget i 1954. 
File:Hamar. - no-nb digifoto 20160519 00034 NB NKF P 05 A 038.jpg|Stortorget i 1961. 
File:Hamar. - no-nb digifoto 20160519 00046 NB NKF P 05 A 051.jpg|Stortorget i 1966. 
File:Hamar. - no-nb digifoto 20160519 00021 NB NKF P 05 A 025.jpg |Stortorget på 1960 tallet. 
File:Stortorget Hamar, Norway - panoramio.jpg |Stortorget i 2004. 
File:Hamar-walkingstreet.jpg|Stortorget i 2006. 
Fil:17. mai Stortorget, Hamar (6061222731).jpg|17. mai 2011. På Stortorget holdes taler etter at toget er ferdig.
Fil:Kirka og folkets hus i Hamar.JPG|31. mai 2015, Hamar domkirke og folkets hus i Hamar.

## Referanser


## Eksterne lenker
* 
* Hamar kommunes sider om Stortorget
* OneThousandSquare
* Ecosistema Urbano 
* Webkamera på Stortorget
Morttjern (Aurskog-Høland, Bjørkelangen)

**Morttjern** (eller Morttjenn) er et vann mellom Bjørkelangen og Setskog i Aurskog-Høland kommune i Akershus. Vannet ligger mellom Langsjøen og Stemtjern.

## Kilder
*Kommunens kartgrunnlag
Morttjernet (Aurskog-Høland, Lierfoss ved Haugrim)

**Morttjernet** er et vann i skogstraktene øst for Haugrim mellom for tettstedene Lierfoss og Bjørkelangen i Aurskog-Høland kommune i Akershus.

## Kilder
*Kommunens kartgrunnlag
Sybil

**Sybil** (født 2007, død 27. juli 2009) var en katt som tjenestegjorde som Chief Mouser to the Cabinet Office i Downing Street 10. Hun ble oppkalt etter Sybil Fawlty fra fjernsynsserien Fawlty Towers og var kjæledyret til tidligere finansminister Alistair Darling.

Stadfesting av innsettingen av Sybil i embetet som Chief Mouser to the Cabinet Office ble gitt 11. september 2007 av Gordon Browns offisielle talsmann, som uttalte: «Jeg har blitt orientert om at familien Darling har en katt, og katten har nå blitt bragt til Downing Street... Statsministeren og Sarah er tilfredse med situasjonen, og jeg er sikker på at katten vil vises offentlig på et tidspunkt».

Sybil, som var sort og hvit, var den første katten i Downing street siden Humphrey ble fjernet i 1997 etter rapporter om Cherie Blairs aversjon mot katter.

Sybil slo seg ikke til ro i Downing Street, og der var spekulasjoner om at Gordon Brown mislikte henne. Hun forlot statsministerboligen etter seks måneder, og døde i juli 2009.

## Referanser
Basarbygningen (Hamar)

**Basarbygningen** på Stortorget ble tegnet av stadsingeniør Engebret Soot og reist av Hamar Bazaraktieselskab i 1896. Den har en fremtrende plass i Hamars byplan der den ligger i aksen fra Hamar domkirke mot Mjøsa, nederst på Stortorget i det som en gang også var strandkanten mot Mjøsa. Den kan også betraktes som et mindre motstykke til Hamars stasjonsbygning i motsatt ende av Strandgata, som ble tegnet av Paul Due og oppført samtidig.  Her ble varer tatt i land for å selges i byen, og i en periode har Basarbygningen fungert som kjøttbasar. De siste åra har bygningen inneholdt bl.a. Flengsrud sport, som har drevet sykkelbutikk med sykkelverksted.

I kommunedelplan for Strandsonen ble Basarbygningen vist flyttet flere meter vekk fra torget for å gjøre plass for en firefelts vei. I reguleringsplanen for Stortorget har Basarbygningen blitt vist som hensynssone med formål bevaring. Dvs. at bygningen ikke skal flyttes likevel.

Mot Mjøsa har det engang vært tilrettelagt med en kanal som skulle gjøre det lettere å få fraktet varer inn mot torget, og i Strandsoneplanen er det planlagt at kontakten mot Mjøsa kan styrkes når jernbanen flyttes.

I dag huser bygningen restauranten LOKAL Bazar.

## Referanser
Werner Abelshauser

**Werner Abelshauser** (født 24. november 1944 i Wiesloch i Heidelberg, Tyskland) er en tysk økonomisk historiker. Siden 1991 er han leder av læresetet for vitenskaps- og sosialhistorie ved Universität Bielefeld.

## Referanser
Aarhus tollkammer

**Aarhus tollkammer** (**Aarhus Toldkammer**) er et byggverk som ligger sentralt plassert ut mot havneområdet i Aarhus. Det er tegnet av arkitekt Hack Kampmann og oppført i perioden –. Tollkammeret er et av Kampmanns hovedverk.

Bygningen er utformet som en vinkel og i møtet mellom to fløyer ligger inngangspartiet. Dette er markert med et firekantet tårn og på hver side er det et mindre, åttekantet tårn. Inspirasjon til dette har Kampmann fått fra Aarhus` byvåpen. Tårnene og utformingen av dem gir bygningen et preg av middelalder. 

Ved inngangspartiet er det plassert to hundehoder, på skorstenene fugler av metall og på takrennene er det anbrakt små spyd.

Bygningen er utført av mursten og hver mursten har stemplet inn initialene ATA for Aarhus Toldkammer. 

Århus tollkammer ble fredet i 1985.
 
I 2006 gjennomgikk bygningen en omfattende restaurering som ble premiert av Aarhus kommune. 

## Referanser

## Kilder
*Dansk Arkitektur Center
*Århus kommune premierer restaurering
*Toldkammeret - med bilder av interiøret
*Om Kampmann hos Weilbach
Gerhard Schulze (sosiolog)

**Gerhard Schulze** (født 1944) er en tysk sosiolog og professor i metoder for empirisk sosialforskning og vitenskapsteori ved Otto-Friedrich-Universität Bamberg.

## Referanser
Lanester

**Lanester** er en kommune i departementet Morbihan i regionen Bretagne nordvest i Frankrike. Kommunen er den største forstaden til Lorient. Innbyggerne i kommunen kalles for *lanestériens*.

## Befolkningsutvikling
***Antall innbyggere i kommunen Lanester***

## Referanser
* Kommunedata fra INSEE


## Eksterne lenker
* 
* Kommunedata INSEE
Klugmann

**Klugmann, Klugman:**
* (Norman John) "James" Klugmann (1912 -1977 ), en ledende britisk kommunist og forfatter
* Jacob «Jack» Joachim Klugman (* 1922), en prisbelønnet amerikanske skuespiller
Hollywood Brats

**Hollywood Brats** var et britisk glam/punk-band på tidlig 1970-tallet med norske Casino Steel på keyboard.

Bandet spilte inn sitt debutalbum i 1973, som ble først utgitt i 1975 under tittelen *Grown Up Wrong* på Mercury Records. Albumet ble utgitt på nytt i 1980 under tittelen *The Hollywood Brats* på Cherry Red Records. Bandet ble derimot oppløst allerede i 1974, etter kun tre år. Hollywood Brats spilte kun inn en offisiell musikkvideo, *Little Ole Wine Drinker Me*, som ble utgitt i 1979. Singelen *Then He Kissed Me* ble utgitt samme år, og sangen har blitt senere utgitt flere ganger på forskjellige samlealbum.

Casino Steel gikk videre til bandet London SS, hvor han var kun i kort tid før han var med og startet The Boys i 1976.

## Medlemmer
*Andrew Matheson – vokal
*Casino Steel – keyboard, akustisk gitar, vokal
*Wayne Manor – bass
*Eunan Brady – gitar, vokal
*Lou Sparks – trommer

## Diskografi
*1975: *Grown Up Wrong* (Mercury Records)
*1979: *Then He Kissed Me* (7" & 12" singel, Cherry Red Record)
*1980: *The Hollywood Brats* (1980 re-release av *Grown Up Wrong*, Cherry Red Records)
*1984: *Rough Mixes* (EP, Fun Club)
*1986: *Whatever Happened to the Hollywood Brats?* (Sonet Brat)

## Referanser


## Eksterne lenker
* 
*  Little Ole Wine Drinker Me (musikkvideo) på YouTube
Wilhelm Ribhegge

**Wilhelm Ribhegge** (født 1940) er en tysk historiker og sosiolog. Ribhegge har studert historie, engelsk språk, sosiologi og kristen sosialvitenskap ved Westfälische Wilhelms-Universität Münster. Han underviser for tiden i historie ved Universitetet i Münster.

## Referanser


## Eksterne lenker
* Omtale ved Weimarer Verlagsgesellschaft Ltd
Heinrich August Winkler

**Heinrich August Winkler** (født 19. desember 1938 i Königsberg) er en tysk historiker. Han studerte historie, filosofi og offentlig rett i Tübingen, Münster og Heidelberg. I 1991 ble han tilsatt som professor i samtidshistorie ved Humboldt-Universität zu Berlin.

## Referanser


## Eksterne lenker
* 
*
Zr. Ms. «Evertsen» (F805)

**Zr. Ms. «Evertsen»** er en fregatt tilhørende den nederlandske Koninklijke Marine. Det er det fjerde skipet i De Zeven Provinciën-klassen, og er optimalisert for anti-luft-krigføring.

Zr. Ms. «Evertsen» er oppkalt etter Johan Evertsen (1600–1666) og Cornelis Evertsen de Oude.

Skipet ble bygget ved Schelde-verftet i Vlissingen i perioden 2001-2005. Zr. Ms. «Evertsen» har et deplasement på 6050 tonn (fullastet), og et mannskap på 174.

I 2026 ble skipet sendt til det østlige Middelhavet som del av en internasjonal styrke for å beskytte luftrommet over Kypros mot iranske rakett- og droneangrep under Iran-krigen.

## Referanser


## Kilder
*

## Eksterne lenker
* naval-technology.com om «De Zeven Provinciën»
Uwe Oster

**Uwe A. Oster** (født 1964) er en tysk historiker og redaktør. Oster har studert historie og germanistikk ved Eberhard-Karls-Universität Tübingen. Etter endt studietid ble han redaktør i historiemagasinet *Damals*, og fra og med 1996 har han vært stedfortredende sjefredaktør i samme magasin. Oster bor i Hechingen i nærheten av Stuttgart.

## Referanser
Marieke Wijsman

**Anne Marie Louise «Marieke» Wijsman** (født 9. mai 1975) er en nederlandsk tidligere skøyteløper som representerte sitt eget hjemland i to OL, og som var den første kvinnelige skøyteløperen som konkurrerte i internasjonale løp på klappskøyter. 

I 1992 dukket Wijsman opp på et nederlandsk nasjonalt mesterskap for første gang da hun deltok under Supersprint-mesterskapet som ble avholdt i Groningen. Under dette mesterskapet endte hun på en syttendeplass. Deretter, i 1994 ble hun nummer åtte under det nederlandske nasjonale junior-mesterskap. Hun var med på sitt første internasjonale løp, en junior/neo-senior landskamp i desember 1995 som gikk i Vikingskipet på Hamar, samme arena som ble brukt under OL på Lillehammer i 1994.

Wijsman kvalifiserte seg også for verdensmesterskapene som ble avholdt i Sør-Korea og Japan. Hennes første internasjonale seier ble vunnet 11. januar 1997 i Milwaukee, der hun vant 1000 meter på skøyter. I februar 2000 vant hun en bronse i det nederlandske sprintmesterskapet i Utrecht og hun kom på attendeplass i samme sesongs Sprint-VM i Seoul. Hun hadde Eddy Verheijen som sin skøyte-trener i 1996-1997 sesongen. Men sent i desember 2006 besluttet Marieke Wijsman å avslutte sin internasjonale karriere som skøyteløper umiddelbart og i stedet konsentrere seg 100 prosent om hennes fremtidige jobb som politikvinne. Hennes siste kjente resultat var en seier under verdensmesterskapet, der hun vant 500 meter i Heerenveen, som ble gjennomført den 11. november 2006.

## Personlige rekorder

## Referanser


## Eksterne lenker
* 
* 
* 
*  Marieke Wijsman på Jakub Majerski's Speedskating database (Adelskalender distanser og sammenlagt)
Ann Trason

**Ann Trason** (født 30. august 1963) er en amerikansk ultraløper fra Kensington, California. Hun har satt 20 verdensrekorder i sin karriere , og er en av de mest meritterte ultraløpere gjennom alle tider.

Trason er nevnt i Cristopher McDougalls bestselgende bok «Born to Run», hvor hun i 1994-utgaven av ultraløpet Leadville Trail 100 duellerer med løpere fra den mexicanske "Tarahumara"-stammen. I nevnte løp satte hun også en løyperekord for kvinner som står den dag i dag, på 18.06.24 .

## Referanser


## Eksterne lenker
* 
*
Roald Dahls bibliografi

**[[Roald Dahl]]** (født 13. september 1916 i Llandaff ved Cardiff i Wales, død 23. november 1990 i Great Missenden i Buckinghamshire) var en norsk-britisk forfatter som blant annet har skrevet en rekke novellesamlinger preget av en utsøkt svart humor med overraskende vendinger, foruten rundt 30 burleske og fantastiske barnebøker hvor mange er blitt filmatisert.

## Verk skrevet av Roald Dahl
### For voksne
#### Romaner

#### Novellesamlinger

### For barn
#### Bøker

#### Dikt

## Verk som omhandler Roald Dahl
### Bøker

#### Artikler
Ingrid Mittenzwei

**Ingrid Mittenzwei** (født 14. mai 1929 i Bochum, død 4. august 2012) var en tysk historiker. Fra 1977 til 1990 var hun medlem av redaksjonskollegiet til *Jahrbuchs für Geschichte des Feudalismus*. Fra 1980 til hun ble pensjonist på 60-årsdagen i 1989, var hun professor ved Vitenskapsakademiet i DDR.

Mittenzweis hovedverk var «Friedrich II. von Preußen», utgitt første gang i 1980 og for andre gang i 2012. Hun ble tildelt Arbeidets banner i 1982 og DDRs nasjonalpris i 1989.

## Referanser
Spytihnev II av Böhmen

**Spytihnev II** (født 1031, død 28. januar 1061) var hertug av Böhmen fra mars 1055 til sin død. 

## Liv og virke
### Bakgrunn
Han var eldste sønn av  Bretislav I av Böhmen og hans hustru Judith av Schweinfurt. Som barn tilbragte han noe tid som gissel ved keiser Henrik IIIs hoff, først fra 1039 til 1040, og en annen omgang fra 1041 for et ukjent tidsrom. 

Etter hjemkomsten ble han lovet herredømme over en del av Mähren omkring Olmütz, og senere borgområdet Saaz. I eller rundt 1054 ble ham gift med Hidda, en datter av wettineren Lausitz-markgreven Dietrich I. 

### Hertug
I 1055 etterfulgte han sin far som hertug av Böhmen. Etter å ha overtatt tronen reiste han til Regensburg for å få keiserlig gjodkjennelse. Hans lojalitet til Det tysk-romerske rike hindret ham (kanskje) ikke i å utvise alle tyskere fra Böhmen. Kanskje - for at han faktisk fordrev tyskerne, er imidlertid ikke helt sikkert, selv om kilden Chronica Boemorum hevderså og til og med sier at beslutningen ble fattet samme dag han kom til makt.

Sikkert er det at både hans mor og abbedissen av St. Georgs-klosteret i Praha, begge av tysk avsttamning, måtte forlate landet. Men på den annen side fordrev han senere de slaviske munkene fra klosteret Sázava og innsatte så en tysk abbed og hans latinske konvent. Selv om fremmedfiendlighet på den tid hadde innflytelse innen maktpolitikken, han det være en overfortolkning at hertugen skulle ha blitt beveget av tyskfiendtlighet. Fordrivelsesaksjonene kan ha hatt mer personlige eller maktpolitiske motiver. 

Pave Viktor II, som ønsket Spytihnevs støtte i striden med keiseren ga hertugen, rett til å kle seg som en biskop i bytte mot en årlig avgift på 100 mark. Han forsøkte å sikre seg kontrollen over Mähren, som hadde gått i arv til hans brødre, noe som førte til at broren Vratislaus av Olomouc måtte flykte til Ungarn i 1058. 

Spytihnev døde i en alder av tredve år. Han ble etterfulgt av Vratislav, som ga Mähren til broren Konrad. Spytihnev sønn Swatobor gikk i kirkens tjeneste og ble Patriark av Aquileia fra august 1084 til 23. februar 1085.

## Referanser


## Litteratur
* Vratislav Vaníček: *Vratislav II. (I.). První český král*. Vyšehrad 2004, ISBN 80-7021-655-7, s. 21-55
Håkon Olsrud

**Håkon Grønsveen Olsrud** (født 11. april 1985) er en langrennsløper fra Løten. Han har medfødt dysmeli i høyre hånd, og går med én skistav og konkurrerer i klassen LW8. Han representerer Nordbygda/Løten Ski.

Olsrud debuterte i verdenscupen i paralangrenn i 2010–2011-sesongen, og har en rekke topp 10-plasseringer å vise til. Beste individuelle plassering er en tredjeplass på 20 km fristil i Surnadal i Norge i 2014/15-sesongen.

Per mars 2017 er han rangert som nummer 9 i verden i klassen for stående utøvere.

## Idrettskarriere
I Verdenscupen i langrenn for funksjonshemmede 2010/11 fikk han en syvende- og en åttendeplass som beste plasseringer, og han kom på niendeplass totalt. I Para-VM på ski 2011 deltok han på sprinten, der han kom på 21.-plass. I verdenscupen 2011/12 fikk han sjetteplass på 30 km klassisk som beste enkeltresultat, og endte igjen på niendeplass totalt.

Han kom på femteplass i verdenscupen 2012/13, med 338 poeng, og det norske laget kom på andreplass i verdenscupstafetten i stafett, åpen klasse i mars 2013. Individuelt fikk han to fjerdeplasser i Cable i USA som beste enkeltplasseringer. Han deltok også i Para-VM på ski 2013 i Sollefteå i Sverige. Der fikk Norge bronse i stafett, åpen klasse. Individuelt kom han på sjetteplass på 20 km fri teknikk.

I verdenscupen 2013/14 kom han på niendeplass totalt, med 208 poeng, der russiske Rusjan Minnegulov vant for andre året på rad. I mars 2014 deltok han i Paralympiske vinterleker 2014 i Sotsji, der han kom på 15.-plass på sprinten og 18.-plass på 10 km fri teknikk.

Olsrud fikk sin første individuelle pallplassering i verdenscupsammenheng da han kom på tredjeplass 20 km fri teknikk i Surnadal i mars 2015. Han kom på syvendeplass sammenlagt i verdenscupen 2014/15. Han deltok i Para-VM i friidrett 2015 i Cable i USA, og endte der på niendeplass på 20 km fri og på sprinten, samt tiendeplass på 10 km klassisk. Norge kom også på fjerdeplass på stafett, åpen klasse Sesongen etter kom han på åttendeplass i verdenscupen 2015/16.

I Para-VM på ski 2017 kom han på syvendeplass på langdistanse og åttendeplass på mellomdistanse i klassen for stående, og han ble slått ut i semifinalen på sprinten, der han også endte på åttendeplass. I stafett åpen klasse fikk Norge sølv, der Olsrud gikk sammen med Nils Erik Ulset og Eirik Bye.

Olsrud representerte Norge under Paralympiske vinterleker 2018 i Pyeongchang i Sør-Korea. På 20 km fri teknikk fikk han bronse, bak Ihor Reptyukh og Benjamin Daviet.

## Referanser


## Eksterne lenker
* 
*  Profil hos Norges skiforbund
*  Profil hos PyeongChang 2018  (vinter-PL 2018)
*  Profil hos Finstreau 2017 (Para-VM 2017)
*  Profil hos Sotsji 2014 (vinter-PL 2014)
Alnaparken

**Alnaparken** er en park i Groruddalen, tilknyttet Alnaelva i bydel Alna. Parken ligger mellom nedre Furuset og Alfaset på sørsiden av Østre Aker vei og Hovedbanen. Parken er opprustet flere ganger. Under arbeid i elva i 2001 ble det laget en dam, som nå er blitt en levende amfibiedam som hører til parken. Parken har videre egen sandvolleyballbane og Alnaparken Frisbeegolfbane, en konkurransebane med 18 permanente kurver. Det er lagt til rette turstier egnet for gange, sykkel og ridning langs, og på kryss av Alnaelva, med flere tilløp til Brubakkveien mot nord.

## Galleri
 
Fil:2011-04-03 Alnaelva i Alnaparken.jpg|«Ragna Hansens bro» over Alnaelva i Alnaparken. 
File:Alnaparken Alnabru.JPG|Åpen mark.
File:Alnaparken rasteplass.jpg|Rasteplass.


## Referanser


## Eksterne lenker
*
Groruddalen frisbeeklubb

**Groruddalen frisbeeklubb** er en idrettsklubb med tilbud rettet mot frisbeesporten. Klubben ble etablert som *Furuset Frisbee Klubb* 1. april 1996, men skiftet navn fra 1. januar 2004. Klubben er mest kjent for sporten frisbeegolf, og hjemmebanen er Alnaparken Frisbeegolfbane, også kalt *[[Yggdrasil]]* som ligger i Alnaparken på nedre Furuset. Banen er en full konkurransebane med 18 permanente kurver, og omtales som krevende.

## Kjente utøvere
* Svein Atle Hagaseth, bronse i VM, samt en rekke NM-titler

## Referanser
Sønner av Norge (2011)

***Sønner av Norge*** er en norsk spillefilm fra 2011. Filmen er regissert av Jens Lien, og manus er av Nikolaj Frobenius, basert på sistnevntes roman *Teori og praksis*. Filmen hadde premiere 9. september 2011. Den hadde et samlet besøkstall på norske kinoer på .

## Handling
Filmen handler om en oppvekst på Rykkinn i Bærum, og handlingen starter med at den unge Nikolaj kaster en flaske som treffer skolens rektor under en 17. mai-tale i 1979. Sønner av Norge er en film om opprør, pønkrock, drabantbyhelvete, og konflikten mellom hippier og pønkere. Men mest av alt er det en historie om et uvanlig far-sønn-forhold, og styrken i de båndene vi av og til gjør vårt beste for å rive over.

## Medvirkende
* Sven Nordin: Magnus
* Åsmund Høeg: Nikolaj
* Sonja Richter: Lone
* Johnny Rotten: Som seg selv
* Trond Nilssen

## Anmeldelser
Filmen fikk jevnt over gode anmeldelser, med stort sett terningkast 5 og 4.

## Referanser


## Eksterne lenker
* 
* Omtale på Filmweb
Ilse van der Meijden

**Ilse van der Meijden** (født 22. oktober 1988 i Baarn) er en nederlandsk profesjonell vannpolospiller som representerte Nederland under Sommer-OL 2008 i Beijing, Kina. Her tok hun gull for det nederlandske landslaget i vannpolo etter å ha slått USA i finalen med 9-8. 

Nederland tok dermed sin første gullmedalje i vannpolo under et OL noensinne, og sin tredje vannpolomedalje gjennom tidene.

## OL-medaljer
*  2008  Beijing - **Gull** i landhockey, kvinner -  Nederland

## Referanser


## Eksterne lenker
*
Hertugdømmet Brabant

**Hertugdømmet Brabant** var en historisk region i Nederlandene. Området bestod hovedsakelig av de tre moderne belgiske provinsene Flamsk Brabant, Vallonsk Brabant og Antwerpen, hovedstadsregionen Brussel og det meste av dagens nederlandske provins Noord-Brabant.

Belgias flagg er basert på fargene i Brabants våpen: svart, gul og rød.

I romertiden var området del av de romerske provinsene *[[Gallia Belgica]]* og *[[Germania Inferior]]* og bebodd av belgiere, som var både av keltisk og germansk opprinnelse. I slutten av romertiden ble området erobret av germanske Frankere.

Områdets navn ble først benyttet for det karolingiske grevedømmet *pagus Bracbatensis*,  lokalisert mellom elvene Schelde og Dijle, fra *bracha* («ny») og *bant* («region»).

Den utgjorde Nederlandenes hjerte inntil det ble delt under åttiårskrigen. Brabants viktigste byer var Brussel, Antwerpen, Leuven, Breda, 's-Hertogenbosch, Lier og Mechelen.

## Se også
* Hertug av Brabant
* Noord-Brabant &ndash; en provins i Nederland
* Flamsk Brabant &ndash; en provins i Belgia
* Vallonsk Brabant &ndash; en provins i Belgia

## Referanser
Marlen Ferrer

**Marlen Strand Ferrer** (født 16. mai 1973 i Barcelona, Spania) er en norsk-spansk skjønnlitterær forfatter og historiker.

## Akademisk karriere
Hun ble dr.philos. i 2008 ved Universitetet i Oslo med avhandlingen «Emotions in Motion» som omhandlet norrøn og spansk middelalderhistorie. Fra 2013 har hun vært førsteamanuensis ved institutt for lærerutdanning og internasjonale studier ved Oslomet.

## TV-opptredener
I 2010, 2011 og 2015 deltok Ferrer i det populærvitenskapelige underholdningsprogrammet *[[Big Bang (TV-serie)|Big Bang]]* på *NRK TV*. Ferrer har skrevet historiestoff for Dagbladet.

## Romanforfatter
I 2015 debuterte hun som romanforfatter, og hun har siden utgitt flere romaner. 

I 2021 ga hun ut *Livs saga*, der hennes hovedperson «Liv Gudmundsdatter» forteller om sitt liv; fortellingen starter i borgerkrigstidens Norge i 1162 og ender i et kloster ved Rhinen i 1217. 

## Bibliografi
* 2013: *Korstogene* (sakprosa for barn)*,* Cappelen Damm
* 2013: *Norgeshistorien i 25 tin*g (sakprosa for voksne), Cappelen Damm – medforfatter
* 2015: *De bortkomne* (roman), Gyldendal
* 2017: *Krater* (roman), Gyldendal
* 2019: *Kritisk tekning i samfunnsfag* (sakprosa), Universitetsforlaget – redaktør og medforfatter
* 2021: *Livs saga* (roman), Gyldendal

## Referanser


## Eksterne lenker
* 

* https://www.gyldendal.no/forfattere/marlen-ferrer/a-33847
Den røde fugl

**Den røde fugl** eller **Zhu Que** (kinesisk: 朱雀, pinyin: *Zhū Què*) er et av de fire hovedsymboler blant de kinesiske stjernekonstellasjoner, som alle fire også gjerne kalles *de underfulle dyr*. Den kalles også «Sydens røde fugl» (南方朱雀), og står for sør og for sommeren. 

Fuglen forveksles feilaktig av og til med Fugl Føniks eller med Fenghuang. Fenghuang er en legendarisk fuglenes hersker som assosieres med den kinesiske keiserinne likesom dragen assosieres med den kinesiske keisers, mens den røde fugl er en mytologisk åndeskapning knyttet til de kinesiske stjernetegnskonstellasjoner.

I Japan kalles den *Suzaku* og i Korea *Jujak* (주작).

## Den røde fugls syv boliger
I kinesisk astrologi består hvert av de fire hovedsymbolene videre av syv boliger, eller månehus, som i likhet med vestlig tenkning kan sees på som stjernetegn. Til den røde fugl hører: 
*Kilden (井, *Jǐng*)
*Jordånden (*鬼, *Guǐ*)
*Vieren (柳, *Liǔ*)
*Stjernen (星, *Xīng*)
*Det utkastede nett (張, *Zhāng*)
*Vingen (翼, *Yì*)
*Vognen (軫, *Zhěn'')

## Referanser
Wolfgang Neugebauer

**Wolfgang Neugebauer** (født 9. oktober 1944 i Wien) er en østerriksk historiker. Neugebauer var i en årrekke vitenskapelig leder av Dokumentationsarchivs des österreichischen Widerstandes.

## Referanser
Provinsen Punata

**Provinsen Punata** er en provins i departementet Cochabamba i det sentrale Bolivia. Hovedstaden er Punata.

## Referanser
Provinsen Quillacollo

**Provinsen Quillacollo** er en provins i departementet Cochabamba i det sentrale Bolivia. Hovedstaden er Quillacollo. Nest største by er Chulla.

Provinsen er delt inn i fem kommuner som videre er inndelt i kantoner. De fem kommunene med administrasjonssentre i parentes er: Quillacollo (Quillacollo), Sipe Sipe (Sipe Sipe), Tiquipaya (Tiquipaya), Vinto (Vinto) og Colcapirhua (Colcapirhua).

## Referanser
Københavns godsbanegård

**Københavns godsbanegård** var en bygning som lå i nærheten av Københavns hovedbanegård. Den første hovebygningen til godsbanegården var tegnet av DSBs overarkitekt Heinrich Wenck og oppført i perioden 1895–1901. Wenck ble tildelt Eckersbergmedaljen for dette verket i 1901. Sammen med dette anlegget ble også Københavns godsbanevanntårn satt opp, også tegnet av Wench.

Rundt 1968 ble denne banegården revet og en ny godsterminal ble oppført ved Kalvebod Brygge ved arkitekt Ole Hagen.

## Referanser
Christian Follerås

**Christian Follerås** (født 1991) er en norsk fotballspiller. Han er forsvarsspiller for Vindbjart.

Han spilte på eliteserielaget Start inntil overgangen i juli 2011. I 2010 fikk han lite spilletid, han kom innpå i en kamp i eliteserien og fikk 13 minutters spilletid. Han kom til Start fra et ungdomslag i 2010.

## Referanser


## Eksterne lenker
* 
* Spillerinfo på IK Starts hjemmesider
Tommy Watz

**Tommy Watz** (født 7. september 1958, død 2. januar 2019) var en norsk oversetter, mest kjent for litteratur fra italiensk.

## Priser
* Bastianprisen 2013 for oversettelsen fra italiensk av Alberto Moravias roman *De likeglade*
* Bokklubbenes skjønnlitterære oversetterpris 2009 på kroner 50 000. I begrunnelsen ble det blant annet sagt at «Det som spesielt imponerer juryen er oversetterens evne til å gjenskape den språklige flyten, en følelse for det italienske».

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Referanser
Provinsen Mizque

**Provinsen Mizque** er en provins i departementet Cochabamba i det sentrale Bolivia. Hovedstaden er Mizque.

Provinsen består av tre kommuner, som igjen er delt inn i ti kantoner:

## Referanser
Provinsen Carrasco

**Provinsen Carrasco** er en provins i departementet Cochabamba i det sentrale Bolivia. Hovedstaden er Totora.

Carrasco er videre delt inn i seks kommuner (administrasjonssenter i parentes): Totora (Totora), Pojo (Pojo), Pocona (Pocona), Chimoré (Chimoré), Puerto Villarroel (Puerto Villarroel) og Entre Ríos (Entre Ríos).

## Referanser
Provinsen Germán Jordán

**Provinsen Germán Jordán** er en provins i departementet Cochabamba i det sentrale Bolivia. Hovedstaden er Cliza.

Provinsen er delt inn i tre kommuner: Cliza (med hovedsete Cliza), Toco (med hovedsete Toco) og Tolata (med hovedsete Tolata).

## Referanser
Provinsen Chapare

**Chapare** er en provins i departementet Cochabamba i det sentrale Bolivia. Hovedstaden er Sacaba.

## Kommuner
Chapare er inndelt i tre kommuner:
* Sacaba
* Colomi
* Villa Tunari

## Referanser
Doping i Øst-Tyskland

**Doping i Øst-Tyskland** ble i stor grad utført på oppdrag fra myndighetene i Øst-Tyskland. Dopingprogrammet gikk over flere tiår, og ble gjennomført ved å gi prestasjonsfremmende doping til landets idrettsutøvere. Dopingmedikamentene ble gitt til utøverne enten med eller uten deres kjennskap, og resulterte i seire i internasjonale konkurranser som de olympiske leker.

Den systematiske dopingen opphørte i 1989 som en konsekvens av kommunistregimets fall. Flere utøvere sliter i dag med helseproblemer som følge av det langvarige steroideforbruket.

## Historie
Øst-Tyskland låste seg fra idrettsverden i 1965, og i 1977 testet Ilona Slupianek positivt for anabole steroider under et europacupstevne i Helsingfors. Etter dette ble flere utøvere testet før de kunne sendes hjem. Kreischalaboratoriet i Kreischa i Dresden kom under regjeringens kontroll, som innebar at det ble gjort 12 000 tester av alle idrettsutøverne i landet, men ingen ble utestengt.

Det internasjonale friidrettsforbundet (IAAF) utestengte senere Slupianek i 12 måneder, en utestengelse som utløp under EM i friidrett i Praha året senere.
Wiz Khalifa

**Cameron Jibril Thomaz** (født 1987), kjent som **Wiz Khalifa**, er en amerikansk hiphopper/rapper basert i Pittsburgh, Pennsylvania. Han ga ut debutalbumet *Show and Prove* i 2006 og signerte for Warner Bros. Records i 2007. Han har sammen med Stargate laget hits som «Black and Yellow» og «Roll Up». I juni 2014 ga han ut mixtapen *28 Grams*. Mixtapen skal ifølge artisten være inspirert av typen musikk Rihanna liker, siden de er gode venner. Khalifa ga i august 2014 ut albumet *Blacc Hollywood*.  

## Oppvekst
Wiz Khalifas foreldre tjenestegjorde i det amerikanske forsvaret og skilte seg da han var tre år gammel. Foreldrenes militærtjeneste fikk ham til å flytte på en jevnlig basis, han bodde i Tyskland, England og Japan før han bosatte seg i Pittsburgh, der han gikk på Taylor Allderdice High School. På 17-årsdagen sin tatoverte han inn teksten *Wiz Khalifa *på armen. Wiz har sagt at Bone-Thugs n Harmony, The Notorious B.I.G, Jimi Hendrix og Camp Lo har vært forbilder siden barndommen. 

Hans artistnavn Khalifa betyr «etterfølger» og visdom, og ble tildelt ham av sin muslimske bestefar. Bestefaren er beskrevet som en viktig inspirasjon i hans musikalske karriere. Han valgte å endre artistnavnet til Wiz Khalifa da han var 15 år gammel. Khalifa oppga på nettsiden spinner.com at navnet også kom fra hans tidligere navn «*unge Wiz*». **Wiz** (av *Wizard*) er et amerikansk kallenavn på noen som kan sies å være gode i det de foretar seg.

## 2014: Blacc Hollywood
I april 2013 meddelte Khalifa at han hadde bestemt seg for å jobbe med et album, som skulle komme ut i 2013. Den 24. juni 2013 kunngjorde han at hans femte studioalbum ville ha tittelen Blacc Hollywood og ville bli gitt ut 2014. Den 3. september 2013 avslørte Wiz Khalifa at han hadde spilt inn sanger med blant andre Miley Cyrus og Juicy J, som skulle være med på albumet. Den 11. februar 2014 ga han ut den første singelen på Blacc Hollywood *We Dem Boyz* som endte på 9.-plass på Billboard sin liste over populære sanger i 2014. Sangen ble godt mottatt i USA, og det finnes videoer hvor kjente musikere som Rihanna, Drake og Snoop Dogg danser til sangen. Etter at flere av artistens sanger, i en samling som ble kalt *Weedmixes* på Soundcloud, ble svært populære, kunngjorde Wiz på Twitter at han skulle gi ut en mixtapen *28. Grams* før studioalbumet *Blacc Hollywood* kom ut. *28 Grams* skulle egentlig komme ut den 25. mai 2014, men i samme periode ble Wiz arrestert for besittelse av marijuana. 28. Grams ble i samband med dette forsinket til juni 2014.

## Referanser


## Eksterne lenker
* 
* 
* 
* 
* Wiz Khalifa  på MTV
Ward Hermans

**Cornelius Eduardus «Ward» Hermans** (1897–1992) var en belgisk flamsk nasjonalistisk politiker og forfatter. 

Hermans hadde sin militærtjeneste i den belgiske hæren under den første verdenskrig før han ble involvert i den belgiske politikken som medlem av den nasjonalistiske Frontpartij. Han satt som medlem for dette partiet i det belgiske parlamentet fra 1929 til 1932. Han sluttet i Frontpartij i 1933 å bli med Verdinaso og han ble snart kjent for sine pro-nazistiske holdninger i tidsskrifter som De Schelde, Volk no Staat og Strijd. Hans medlemskap tok slutt året etter da han argumenterte mot Joris van Severen og deretter forlot han denne gruppen.

Hermans ble en entusiastisk samarbeidspartner med nazistene etter deres invasjon og påfølgende okkupasjon av Belgia. Sammen med René Lagrou, var han grunnleggeren av Algemeene-SS Vlaanderen, det flamske SS, i 1940 de senere årene av krigen dro Hermans til Tyskland for å kringkaste propaganda til fordel for tyskerne over radioen i Bremen. Hermans ble dømt til døden in absentia etter den andre verdenskrig, men han ble ikke arrestert før han ble tatt til fange av de allierte styrkene i Tyskland i november 1946. Han ble sendt tilbake til Belgia der dommen mot ham ble omgjort til livsvarig fengsel, og han ble løslatt i 1955.  
## Referanser
Janwillem van de Wetering

**Janwillem Lincoln van de Wetering** (født 12. februar 1931 i Rotterdam i Nederland, død 4. juli 2008 i Blue Hill i Maine i USA) var en nederlandsk-amerikansk kriminalforfatter som står bak en lang rekke litterære verk som han skrev både på engelsk og på nederlandsk. 

Van de Wetering var særlig kjent for sin kriminallitteratur. Hans mest populære verk handler om den fiktive karakterene Adjutant-Detective H.F. Grijpstra og Detective-Sergeant Rinus de Gier, som er politimenn fra Amsterdam som har opptrådt i en lang rekke romaner og noveller av Van de Wetering. Van de Wetering ble født og vokste opp i Rotterdam, men i de senere årene bodde han på flere steder i verden, blant annet i Sør-Afrika, Japan, Storbritannia, Colombia, Peru, Australia, Amsterdam og senest i delstaten Maine i USA, der han også døde. Han ble tildelt flere litterære utmerkelser. Han var medforfatter av boken *Die entartete Seezunge* som ble publisert i 2002 sammen med forfatteren Jürgen Alberts.

## Bibliografi
* *Outsider in Amsterdam*, 1975
* *Tumbleweed*, 1976
* *The Corpse on the Dike*, 1976
* *Death of a Hawker*, 1977
* *The Japanese Corpse*, 1977
* *The Blond Baboon*, 1978
* *The Maine Massacre*, 1979
* *The Mind-Murders*, 1981
* *The Streetbird*, 1983
* *The Rattle-Rat*, 1985
* *Hard Rain*, 1986
* *Just A Corpse at Twilight*, 1994
* *The Hollow-Eyed Angel*, 1996
* *The Perfidious Parrot*, 1997
* *The Amsterdam Cops: Collected Stories*, 1999

## Referanser


## Eksterne lenker
* 
*
Chalcocrates

* Se systematisk inndeling

***Chalcocrates*** er en slekt av biller som hører til gruppen hornbiller i familien skarabider (Scarabaeidae).

## Utseende
Ganske store (30-40 millimeter), mørke, avlange biller. Hos denne gruppen mangler hannene horn og kjønnene ser nokså like ut. Kroppens grunnfarge er svart, gjerne med litt matt metallisk glans, dekkvingene kan være delvis gule. Beina har skarpe tenner på utsiden av leggene.

## Utbredelse
Artene finnes særlig i Vest-Papua på Ny-Guinea, som er indonesisk.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Oryctoderini 
******* Slekten *Chalcocrates* Heller, 1903
******** *[[Chalcocrates bacchusi]]* Endrödi, 1971
******** *[[Chalcocrates borchmanni]]* Endrödi, 1957
******** *[[Chalcocrates bretoni]]* Dechambre, 2001
******** *[[Chalcocrates felschi]]* Heller, 1903
******** *[[Chalcocrates uniformis]]* Heller, 1912

## Eksterne lenker
*
Arkimedes Arguelyes

**Arkimedes Rodrigues Arguelyes** (født 9. juli 1988 i St. Petersburg) er en russisk/cubansk landeveissyklist. Hans største seier er en etappeseier i GP Portugal fra 2010.

## Meritter
**2010**
 
* Seier, første etappe “GP Portugal”
* Andreplass, andre etappe “GP Portugal” 
* Andreplass, andre etappe “Tour de Bretagne” 
* Andreplass, tredje og femte etappe “Circuito Montanes” 
* Tredjeplass, andre etappe “Istrian Spring Trophy”

## Referanser


## Eksterne lenker
* 
* Profil på lagets side
Adoryphorus

* Se systematisk inndeling

***Adoryphorus*** er en slekt av biller som hører til gruppen hornbiller i familien skarabider (Scarabaeidae). Disse billene lever i Australia. Den vanligste arten, *[[Adoryphorus coulonii]]*, er regnet som et brysomt skadedyr på eng.

## Utseende
Middelsstore (10-15 millimeter), kort og brede, hvelvede, svarte biller. De kan overflatisk minne om tordivler (Geotrupidae). Dekkvingene har dype punktstriper. Oversiden er ganske glatt, undersiden delvis hårete.

## Levevis
Disse artene har larver som utvikler seg i jorda på gressmark, der de blant annet spiser gressrøtter.

## Skadedyr
Arten *[[Adoryphorus coulonii]]* er regnet som et brysomt skadedyr på beitemark i de mer regnfulle delene av Australia.
Larvene kan også ødelegge plener, golfbaner og lignende. Den har nylig blitt spredt til New Zealand der den også skaper problemer.
## Utbredelse
Slekten finnes naturlig bare i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Adoryphorus* 
******** *[[Adoryphorus canei]]* Carne, 1957
******** *[[Adoryphorus coulonii]]* (Burmeister, 1847)
******** *[[Adoryphorus mellori]]* Carne, 1957

## Kilder
* Berg, G. 2008. Biology, importance and management of the redheaded pasture cockchafer *Adoryphorus couloni* (Burmeister). https://web.archive.org/web/20110228131429/http://www.gippsdairy.com.au/LinkClick.aspx?fileticket=j9SwEkrwQew%3d&tabid=150

## Eksterne lenker
*
Dasygnathus

* Se systematisk inndeling

***Dasygnathus*** er en slekt av biller som hører til gruppen hornbiller i familien skarabider (Scarabaeidae). Disse billene lever i Australia. 
## Utseende
Ganske store, blankt brunlige, avlange biller. Hannen har et kort horn i pannen og to spisse knøler midt på pronotum, og ligner slik noe mer på artene i Oryctini enn på de fleste andre Pentodontini.

## Levevis
Arten *[[Dasygnathus blattocomes]]* ble beskrevet fra individer funnet i reirene til en stor, gravende kakerlakk i Queensland.

## Utbredelse
Slekten finnes bare i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Dasygnathus* MacLeay, 1819
******** *[[Dasygnathus blattocomes]]* Carne, 1978
******** *[[Dasygnathus dejeani]]* MacLeay, 1819 
******** *[[Dasygnathus globosus]]* Arrow, 1914
******** *[[Dasygnathus trituberculatus]]* Blackburn, 1889

## Eksterne lenker
*
Laurie Holden

**Heather Laurie Holden** (født 17. desember 1969 i Los Angeles i California) er en amerikansk skuespiller.

Laurie ble født i Los Angeles.
Holden er først og fremst kjent for sin rolle som *Marita Covarrubias* i *[[The X-Files]]* og som *Andrea* i *[[The Walking Dead]]*. Hun har også medvirket i en rekke andre filmer. 

## Filmografi (utvalg)
* 1980 *The Martian's Chronicles*
* 1986 *Separate Vacations*
* 1989 *Physical Evidence*
* 1991 *Young Catherine*
* 1994 *TekWar III*
* 1995 *Expect, No Mercy*
* 1996 *Past Perfect*
* 1996 *The Pathfinder*
* 1996&ndash;2002 – *[[The X-Files]]* (TV-serie)
* 1998&ndash;2000 *The Magnificent Seven* (TV-serie)
* 2000 – *[[The Outer Limits]]* (TV-serie)
* 2001 – *[[The Majestic]]*
* 2004 *Meet Market*
* 2005 *Bailey's Billion$*
* 2005 – *[[Fantastic Four (film)|Fantastic Four ]]*
* 2006 – *[[Silent Hill]]*
* 2007 *The Mist*
* 2008 – *[[The Shield]]* (TV-serie)
* 2010&ndash;2013 – *[[The Walking Dead]]* (TV-serie)
* 2014 – *[[Dumb and Dumber To]]*
* 2014&ndash;2015 *Major Crimes* (TV-serie)
* 2015 – *Chicago Med* (TV-serie)
* 2017 – *[[The Americans]]* (TV-serie)
* 2017 *Pyewacket*
* 2018 *Arctic Justice*
* 2018 *Dragged Across Concrete*

## Eksterne lenker
* 
*
Simonetta Agnello Hornby

**Simonetta Agnello Hornby** (født 27. november 1945 i Palermo) er en italiensk forfatter.

Hun fullførte sine jusstudier i England, og har bodd i London siden 1972. Hun har grunnlagt et advokatfirma i bydelen Brixton, som først og fremst arbeider med innvandrermiljøer. 

Debutromanen *La mennulara* ble en bestselger og oversatt til 12 språk, blant annet norsk (*Mandelplukkersken*). 

## Utgivelser
* *La Mennulara* (roman, 2002). Norsk utgivelse (2005): *Mandelplukkersken* – oversatt av Tommy Watz. Pax forlag. ISBN 82-530-2761-3 
* *La zia marchesa* (roman, 2004). Norsk utgivelse (2009): *Arvetanten* – Oversatt av Tommy Watz. Pax forlag. ISBN 978-82-530-3181-1 
* *Boccamurata* (roman, 2007)
* *Vento scomposto* (roman, 2009)
* *La Monaca* (roman, 2010)

## Referanser
Diloboderus

* Se systematisk inndeling

***Diloboderus*** er en slekt av biller som hører til gruppen hornbiller i familien skarabider (Scarabaeidae). Hannene ser ut som en mini-versjon av de store neshornbillene.

## Utseende

Middelsstore (ca. 20 millimeter), svarte biller. Hannene ligner sterkt på de mye større artene i gruppen Oryctini. De har et langt, krumt horn hå hodet og to tettsittende, kraftige horn på pronotum. Alle hornene har en brem av lange, gule hår på innsiden. Det vanlige hos hornbiller er at hornene blir forholdsvis større jo større individet er (allometri), men denne lille arten har noen av de største hornene i forhold til kroppsstørrelsen. Som vanlig hos hornbiller mangler hunnen horn.

## Levevis
Larvene lever i jorda, i et utgravd kammer.
Arten kan gjøre en del skade i jordbruk og i hager ved at larvene eter røtter og knoller.

## Utbredelse
Slekten finnes i det sørlige Brasil og i Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini 
******* Slekten *Diloboderus* Reiche, 1859
******** *[[Diloboderus abderus]]* (Sturm, 1826)

## Eksterne lenker
*
Waglerlanseslange

**Waglerlanseslange** er en svært variabel art. Voksne hunner har store hoder og kan være grønne, turkis eller svarte med bånd av gule, lysgrønne og svarte prikker. Unge dyr og noen voksne hanner er friskt grønne. En brun stripe ved øyet er vanlig kamuflasje. De kan bli opptil 1,3 meter den er nattaktiv og føde er pattedyr og andre reptiler og små pattedyr og fugler. Dette er den berømte tempelslangen i slangetempelet i Pengang, Malaysia.

## Eksterne lenker
*
Proveniensprinsippet

**Proveniensprinsippet** betegner innen arkivering og arkivvitenskap hensynet til at fysiske dokumenter ikke skal reorganiseres i ettertid, men beholde den orden de hadde da dokumentene ble skapt.

Det skilles mellom «indre» og «ytre proveniens», hvor indre proveniens gjelder arkivets indre orden, mens ytre proveniens gjelder arkivet som helhet, at det ikke skal deles opp eller føyes sammen med andre arkiv. Prinsippet innebærer dermed at arkiv fra ulike organisasjoner ikke skal slås sammen ved etatssammenslåinger og at eldre arkiv ikke skal endres om det innføres ny arkivnøkkel. Proveniensprinsippet er et motstykke til det dominerende arkivorganiseringsprinsippet før 1900-tallet, «pertinensprinsippet», hvor dokumentene ble (re-)organisert tematisk.

Begrepet ble kjent da de nederlandske arkivarene Muller, Feith og Fruin beskrev prinsippet i en arkivfaglig bok utgitt i 1898.

## Referanser
Sander Post

**Sander Post** (født 10. september 1984) er en estisk fotballspiller. Han spiller spiss for Flora Tallinn. Han er 199&nbsp;cm.

Post gjorde sin debut for FC Elva i 16-årsalderen i 2001 som forsvarer. Etter to sesonger i Elva flyttet han til JK Viljandi Tulevik. 19 år gammel begynte Sander sin profesjonelle karriere med FC Flora Tallinn, Estlands største klubb, i 2004. Samme sesong hadde han et kort opphold hos JK Tervis Pärnu, der han gjorde 19 kamper og scoret 8 mål.

16. juni 2005 signerte Post en kontrakt for den danske 1.-divisjonsklubben Vejle Boldklub på en ettårs utlånsavtale, men fikk bare spilt én seriekamp for klubben. Sommeren 2006, returnerte Post til Flora. Frem til 2008 spilte han mest som midtstopper, men ble flyttet til å spille som spiss, fordi laget manglet en spiss på grunn av skadeproblemer. Post spilte bra i sin nye rolle og scoret 19 mål på 20 kamper. 

21. august 2008 signerte Post for den nederlandske klubben Go Ahead Eagles på en ett års låneavtale for ca. € 60 000 med en kjøpsklausul på € 200,000. Bare en dag senere scoret han sitt første mål for Go Ahead Eagles i sin debutkamp i Eerste Divisie og Go Ahead Eagles. I det 72. spilleminuttet scoret han 1-1-målet mot RKC Waalwijk. Avtalen ble forlenget for en ny sesong i sommeren 2009.

I 2010 Post kom tilbake til Flora i midten av sesongen. Han scoret 24 mål på 17 kamper i Mesterligaen 2009/2010 og ble verdens mest effektive toppscorer i en toppserie, med 1,412 mål per kamp.

Han startet sin 2011 Meistriliiga sesongen med å score et mål mot JK Nõmme Kalju. 31. mars 2011 signerte Post en treårskontrakt med den norske klubben Aalesunds FK. AaFK var på utkikk etter en erstatter for Tor Hogne Aarøy (204&nbsp;cm) som forlot klubben for en karriere i Japan. Post scoret sitt første seriemål for Ålesund i 2-1 seieren mot Strømsgodset i mai 2011.

## Referanser

## Eksterne lenker
*